**Ghost of Tsushima** on Sucker Punch Productionsin kehittämä ja Sony Interactive Entertainmentin julkaisema toimintaseikkailupeli, joka on julkaistu 17. heinäkuuta 2020 PlayStation 4 -pelikonsolille.

Tarina
------

Peli sijoittuu feodaaliajan Japaniin, mongolivaltakunnan hyökkäykseen Tsushiman saarelle vuonna 1274. Pelin päähenkilö on samurai nimeltä Jin Sakai, joka puolustaa kotimaataan taistelemalla hyökkääviä mongoliarmeijoita vastaan Tsushiman saarella, josta hän on kotoisin.

Pelaaminen
----------

Peli on avoimen pelimaailman sijoittuva toimintaseikkailupeli, jonka tarinan alun jälkeen pelaaja saa tutkia Tsushiman saaristoa vapaasti, ja samalla suorittaa pelin tarinaa haluamallaan tavalla eteenpäin. Toisin kuin avoimen pelimaailman peleissä yleensä, Ghost of Tsushiman näytöllä ei ole traditionaalisia tehtäväikoneita, eikä pelissä ole kompassia. Sen sijaan tuulenvire näyttää suunnan tehtävälle, jonka pelaaja on valinnut. Saarella tavattavien kettujen ja lintujen seuraaminen puolestaan johtaa pelaajan piilotettujen aarteiden ja paikkojen, kuten kuumien lähteiden luo. Tämän lisäksi pelaajalla on käytettävissä saaren kartta, jota hän voi käyttää ympäristössä suunnistamiseen.

Tsushiman saarelta löytyy erilaisia tehtäviä, joiden lisäksi saarelta voi löytää myös erilaisia aseita, haarniskoja, sekä muunlaisia tarvikkeita, joita pelaaja voi käyttää taisteluissa vihollisia vastaan.

Pelin taisteluissa pelaaja voi päättää kohtaako vihollisen kasvotusten samuraina, vai haluaako hän salamurhata vastustajansa muiden huomaamatta, shinobin tavoin. Pelin miekkailu perustuu tarkkoihin torjumisiin, sekä nopeisiin teloitusviiltoihin. Sekä viholliset, että pelaaja kuolevat vain muutamasta viillosta, mikäli niitä ei ehdi torjua. Pelaajan on oltava tarkkana, ettei hän miekkaile liian monen vastustajan kanssa samaan aikaan, koska jotkut viholliset kykenevät piiritystekniikoihin, jolloin iskujen torjumisesta tulee huomattavasti vaikeampaa.*lähde?*

Pelissä on erilaisia miekkailuasentoja, joita pelaaja voi oppia käyttämään edukseen. Esimerkiksi kiviasennossa pelaaja kykenee miekalla pistoliikkeisiin, jotka ovat tehokkaita muita miekkailijoita vastaan, ja vesiasennossa pidetään miekkaa korkealla, mikä auttaa pelaajaa taistelemaan sellaisia vihollisia vastaan, joilla on käytössään kilpi.

Pelin alussa pelaajan on valittava itselleen joko helppo, normaali, tai vaikea vaikeusaste, jota voi myös muuttaa milloin tahansa. Toisin kuin videopeleissä yleensä, Ghost of Tsushima pelin vaikeusasteet eivät muuta pelaajan, eikä myöskään vihollisten elämäpisteitä. Sen sijaan pelin vaikeusaste määrittää sen miten aggressiivisia pelin viholliset ovat, ja miten taitavia he ovat miekkailemisessa.

Pelissä on mahdollista käyttää mustavalkoista Kurosawa-pelitilaa, jolloin peli näyttää 1950-luvun samuraielokuvalta. Peliä on myös mahdollista pelata japaninkielisellä ääniraidalla.

Vaikutteet ja historiallinen autenttisuus
-----------------------------------------

Historiallisessa mielessä peliä voidaan pitää ainoastaan osittain autenttisena. Pelin saaren luonto, sekä saarella puhuttu Japanin kieli on suunniteltu tarkasti oikeaa Tsushiman saarta ajatellen, mutta pelin hahmojen käyttämät haarniskat eivät todellisuudessa vastaa 13. vuosisadan samuraiden varustuksia. Sucker Punch Productionsin mukaan monien ajatus samuraista vastaa 16. 17. ja 18. vuosisadan samuraita, joka ei vastaa pelaajan odotuksia ja tavoitteena on vastata odotukseen vaeltavasta samuraista. Samoin pelin tehtävissä on hyödynnetty länsimaissakin tunnettua haiku-runoutta vaikka tyylilaji todellisuudessa syntyi vasta neljä vuosisataa myöhemmin. Aikakaudelle tyypillisempi olisi hokku-runous. Pelin Japaninkielisellä ääniraidalla runoihin viitataan waka-runoina ja miekkaan nimellä tachi. Rituaalinen istuminen seiza-asennossa alkoi myöhemmin Edo-kaudella.

Pelissä näkyy saken valmistukseen käytettäviä puisia kioke-astioita, mutta nämä ovat myöhäisemmältä ajalta kuin pelin tapahtuma-aika. Myös muita saken valmistukseen käytettäviä asioita on otettu myöhemmältä ajalta mukaan peliin. Muita epätarkkuuksia ovat lehtien putoaminen kuten syksyllä ja keväiset bambunversot sekä tietyt kukat, jotka kukkivat vain kesällä. Pelissä on romantisoitu näkemys, jossa on historiallisia ja kulttuurisia elementtejä tiivistettynä eikä se ole dokumentti. Peli irtaantuu historiasta tarkoituksellisesti paikoitellen.

Peli onkin saanut enemmän vaikutteita 1950-luvun Japanilaisista samurai-elokuvista kuin historiankirjoista. Isoimpina vaikutteina on mainittu Akira Kurosawan ohjaama *Seitsemän samuraita* ja 2010 julkaistu *13 Assassins* elokuva. Taiteellisesta näkökulmasta Kurosawan *Ran* on antanut insipiraatiota peliin.

Kehitys
-------

Peli on ollut kehityksessä kolme ja puoli vuotta ennen esittelyä Paris Games Week 2017 -tapahtumassa, täten peli on ollut kehitteillä yhteensä melkein 7 vuotta. Sucker Punchin Chris Zimmermanin mukaan kehittäjät ovat käyneet useita kertoja Tsushiman saarella ja ääninäyttelijöillä on valmentaja autenttisen vanhan japaninkielen puhumiseksi "modernismien" välttämiseksi.

Kehittäjät ovat kertoneet yhdeksi tavoitteeksi immersion jotta taistelu ei tunnu nappien painamiselta vaan siltä, kuin itse toimisi. Vaikein asia pelin teossa oli ehdottomasti sen taistelun toteuttaminen, joka oli myös ehdottoman tärkeää tehdä oikein. Ohjelmoijat, suunnittelijat ja animaattorit työskentelivät taistelun parissa jatkuvasti kuuden vuoden ajan ja tekivät siitä useita versioita useilla lähestymistavoilla. Taistelu on keskiössä ja sen on toimittava kaikissa tilanteissa.

Pelimoottorin kehityksestä vastannut Adrian Bentley kirjoitti tekstuurien ja polygoniverkkojen latauksen peliin. Toiminto alkoi tulevaisuuteen tähtäävänä sivuprojektina, joka valmistui juuri kun kehitysryhmä oli törmäämässä muistin loppumiseen kehityslaitteella kaiken sisällön lisäämisen vuoksi. Kehittäjien oli pidettävä taide tiiviinä jotta se mahtuu suorituskyvyn ja muistikapasiteetin rajoihin. Pelin latausajat ovat kehitysryhmän kovan työn ansiota. Jotkin latauskohdat ovat sijoitettu etukäteen tehtyjen kohtauksien taakse, jotka renderöidään pelimoottorissa. Lataus toimii hienojakoisesti ja tieto sijoitetaan muistiin mahdollisimman vähällä määrällä latauksia, joka onnistuu vain koska pelikonsolissa laitteisto ja muisti eivät muutu. Muistista tietoa voidaan käyttää missä sitä tarvitaan. Myös pelin estetiikka ja rauhalliset ympäristöt helpottivat. Kehityksen aikana havaittiin, että lataaminen oli niin nopeaa etteivät pelaajat ehtineet lukea näytöllä olevia vihjeitä ja myöhäisessä vaiheessa varmistettiin tauon olevan pidempi jotta tekstin ehtii lukea. Kun pelaaja käyttää nopeaa siirtymistä (engl. *fast travel*) paikasta toiseen peli lataa lähikuvassa tarvittavat tekstuurit myöhemmin kun pelaaja on jo pelissä. Pelin kehityksen alkuvaiheessa tekijät laskivat että pelin mittakaavan vuoksi heidän aiemmin käyttämänsä tekniikka olisi vaatinut liikaa muistia ja levytilaa tai olisi tarkoittanut liian suuria rajoitteita taideryhmälle sisällön mahduttamiseksi peliin.

Kehittäjät ilmoittivat elokuussa 2020 *Ghost of Tsushima: Legends* -laajennuksen tulevan ilmaisena ladattavana sisältönä pelin omistajille. Lisäsisältö lisää peliin yhteistyöpelitilan kahdesta neljään pelaajalle, jotka voivat valita neljästä hahmoluokasta. Laajennus on julkaistu 16. lokakuuta 2020.

Vastaanotto
-----------

Peli on saanut V2.fi:n arvostelussa arvosanaksi täydet viisi tähteä viidestä.

Peli on saanut *Famitsūn* arvostelussa täydet 40/40 pistettä kolmantena länsimaalaisena pelinä.

Peli on saanut IGN:n arvostelussa arvosanaksi 9/10. Arvostelussa kehuttiin taistelumekanismia ja taitojen kehittymistä. Taitojen kehittymistä sanottiin miellyttäväksi, kun saa kyvyn torjua hyökkäyksen jota aiemmin ei voinut. Vaikeusastetta sanottiin aina sopivaksi riippumatta missä vaiheessa kampanjaa pelaaja on. Hiiviskelyä sanottiin vähemmän onnistuneeksi kuin miekka-vastaan-miekka -taistelua.

*Yakuza*-pelisarjasta vastaava Toshihiro Nagoshi on kehunut peliä. Nagoshi kehui myös peliin käytettyä valtavaa määrää tutkimusta. Kehuja saavat muun muassa liikkeenkaappauksen näyttelijöiden kasvonilmeet.

Myynti
------

Peli kuuluu Sonyn nopeiten myyviin uusiin pelisarjoihin PlayStation 4 -sukupolven aikana myyden yli 2,4 miljoonaa kappaletta kolmessa päivässä.
Marraskuussa 2020 uutisointiin pelin ylittäneen viiden miljoonan kappaleen rajapyykin. Heinäkuuhun 2022 mennessä peli oli myynyt lähes 10 miljoonaa kappaletta.

Ääninäyttelijät
---------------

Japaninkieliset ääninäyttelijät:

|  |  |  |
| --- | --- | --- |
|  Kazuya Nakai  | … |  Jin Sakai
  |
|  Akio Ōtsuka  | … |  Lord Shimura
  |
|  Yu Mizuno  | … |  Yuna
  |
|  Tsutomu Isobe  | … |  Khotun Khan
  |
|  Shigeru Chiba  | … |  Sensei Ishikawa
  |
|  Setsuji Sato  | … |  Kenji
  |
|  Mabuki Ando  | … |  Lady Masako
  |
|  Mitsuaki Kanuka  | … |  Norio
  |
|  Yohei Tadano  | … |  Ryuzo
  |
|  Kappei Yamaguchi  | … |  Taka
  |
|  Yuri Tabata  | … |  Yuriko
  |
|  Junya Hirano  | … |  Jin Sakai (nuori)
  |

Lähteet
-------

1. ↑  Sony: Ghost of Tsushima - Pelin viralliset nettisivut. *Playstation Network*. Sony. Viitattu 14.7.2020.
2. 1 2 3  Samurai adventure Ghost of Tsushima coming to PS4 Polygon. Viitattu 30.10.2017. (englanniksi)
3. ↑  Ghost of Tsushima has a June 2020 release date, a new trailer and a well-timed Collector's Edition that comes with a mask *eurogamer.net*.  5.3.2020. Viitattu 10.4.2020. (englanniksi)
4. ↑  Marty Sliva: E3 2018: Ghost of Tsushima Gets New Gameplay Details  11.6.2018. IGN. Viitattu 13.6.2018. (englanniksi)
5. 1 2 3 4  Lynch Gerald: Ghost of Tsushima dev says you can play for 'five days straight' without seeing the ending *Techradar*.  27.5.2020. Gerald Lynch. Viitattu 14.7.2020. (englanniksi)
6. ↑  Mansoor Saqib: Ghost Of Tsushima Has Weapons That Can Only Be Found While Exploring *Segmentnext*.  22.5.2020. Saqib Mansoor. Viitattu 14.7.2020. (englanniksi)
7. ↑  Zimmerman Chris: Ghost of Tsushima: Mastering the Katana *Suckerpunch*.  23.6.2020. Suckerpunch. Viitattu 14.7.2020. (englanniksi)
8. ↑  Dedmon Tanner: Ghost of Tsushima's Three Difficulties Include a "Very Challenging" Mode *Comicbook.com*.  30.5.2020. Tanner Dedmon. Viitattu 14.7.2020. (englanniksi)
9. ↑  Pavlovic Uros: E3 2018: Ghost of Tsushima Japanese Language Audio Confirmed *Playstationlifestyle*.  13.6.2018. Uros Pavlovic.  "if players wish to activate the Ghost of Tsushima Japanese language option, they will be able to do so." Viitattu 14.7.2020. (englanniksi)
10. 1 2  Andrew Goldfarb: E3 2018: Ghost of Tsushima Is a Gorgeous, Brutal Look at Ancient Japan  13.6.2018. IGN. Viitattu 13.6.2018. (englanniksi)
11. ↑  Ghost of Tsushima will have Japanese audio track option  13.6.2018. Eurogamer. Viitattu 15.6.2018. (englanniksi)
12. ↑  Brown, Peter: How Ghost Of Tsuhima Balances Fact Versus Fiction *Gamespot*.  3.7.2018.  "Most people's idea is really based on an idea of samurai which is really more of a 16th-, 17th-, 18th-century idea of samurai; 13th century, historically, is pretty different. In terms of how they fought, what they wore, it doesn't match your expectations. So we're not sticking exactly to the historical truth of Kamakura-era samurai. It's gonna be a little different. The armor that you see him wear, it's not 13th century armor. It's more warring states period armor. Because, honestly, the 13th century armor is pretty jarring looking, it's not what you'd expect. It's really boxy. It doesn't look aspirational. And we wanna make sure that what we give you is your fantasy of what being a wandering samurai is." Viitattu 14.7.2020. (englanniksi)
13. 1 2  Kevin Knezevic: How Ghost Of Tsushima Gets Haiku Wrong *gamespot.com*.  3.8.2020. Viitattu 4.10.2022. (englanniksi)
14. ↑  Ian Chee: Ghost of Tsushima: Historical Inaccuracies For The Sake Of Creative License *lowyat.net*.  1.8.2020. Viitattu 4.10.2022. (englanniksi)
15. ↑  Juju Kurihara: Is Seiza really the traditional way to sit for Japanese people? *iromegane.com*.  27.5.2015. Viitattu 4.10.2022. (englanniksi)
16. 1 2 3 4  Brian Ashcraft: Let's Get Nerdy About Japanese Sake In Ghost Of Tsushima *kotaku.com*.  20.7.2020. Viitattu 7.8.2022. (englanniksi)
17. ↑  Ghost of Tsushima Interview: Details on Sucker Punch’s Next Open World Adventure *youtube.com*. Viitattu 30.10.2017.
18. ↑  Chris Tapsell: Sucker Punch talks Ghost of Tsushima's inspirations, cultural authenticity, and the studio's growing identity *eurogamer.net*.  21.7.2020. Viitattu 7.8.2022. (englanniksi)
19. 1 2 3  Matt T.M. Kim: Ghost of Tsushima: Combat 'Hands-Down' Most Difficult Feature to Add, Sucker Punch Co-Founder Says *nordic.ign.com*.  15.3.2021. Viitattu 7.8.2022. (englanniksi)
20. 1 2 3  Ian Walker: Ghost Of Tsushima's Loading Times Are So Good That They Had To Be Nerfed *kotaku.com*.  16.7.2020. Viitattu 7.8.2022. (englanniksi)
21. 1 2  Darren Bridges: First details on this new co-op multiplayer mode inspired by Japanese mythology. *blog.playstation.com*.  17.8.2020. Viitattu 18.8.2020. (englanniksi)
22. ↑  Ghost Of Tsushima Legends Puts More Fantasy And More Creative Control In The Hands Of Players *gameinformer.com*.  16.10.2020. Viitattu 17.10.2020. (englanniksi)
23. ↑  Lehtonen, Miikka: PlayStation 4:n sukupolvi päättyy mestariteokseen *v2.fi*.  15.7.2020. Viitattu 17.7.2020.
24. ↑  Ghost of Tsushima Is the Third Western Game to Earn a Famitsu Perfect Score *pushsquare.com*.  15.7.2020.  (englanniksi)
25. 1 2 3  Mitchell Saltzman: Ghost of Tsushima - Review *ign.com*.  14.7.2020. Viitattu 7.8.2022. (englanniksi)
26. 1 2  Brian Ashcraft: Yakuza Director Praises Ghost of Tsushima, Says Japan Should've Made It *kotaku.com*.  29.7.2020. Viitattu 7.8.2022. (englanniksi)
27. ↑  Ghost of Tsushima is Sony's fastest-selling new PlayStation 4 IP *eurogamer.net*.  24.7.2020. Viitattu 24.7.2020. (englanniksi)
28. ↑  Tom Phillips: Ghost of Tsushima passes 5m sales milestone *eurogamer.net*.  13.11.2020. Viitattu 13.11.2020. (englanniksi)
29. ↑  Ghost of Tsushima turns two years old, sells nearly 10 million copies *gamedeveloper.com*.  18.7.2022. Viitattu 20.7.2022. (englanniksi)
30. ↑  Ghost of Tsushima Japanese Cast *behindthevoiceactors.com*. Viitattu 17.10.2020. (englanniksi)

Aiheesta muualla
----------------

* *Ghost of Tsushima* MobyGamesissa (englanniksi)
* *Ghost of Tsushima* Internet Movie Databasessa. (englanniksi)